CELEX: 32016R2244
Language: hr
Date: 2016-12-13 00:00:00
Title: Provedbena uredba Komisije (EU) 2016/2244 оd 13. prosinca 2016. o izmjeni Uredbe (EZ) br. 1979/2006 u pogledu uvozne carinske kvote za konzervirane gljive podrijetlom iz Kine

14.12.2016   
            
            
               HR
            
            
               Službeni list Europske unije
            
            
               L 339/4
            
         PROVEDBENA UREDBA KOMISIJE (EU) 2016/2244
   оd 13. prosinca 2016.
   o izmjeni Uredbe (EZ) br. 1979/2006 u pogledu uvozne carinske kvote za konzervirane gljive podrijetlom iz Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/1972, (EEZ) br. 234/1979, (EZ) br. 1037/2001 i (EZ) br. 1234/2007 (1), a posebno njezin članak 187. točku (a),
   budući da:
   
               (1)
            
            
               Uredbom Komisije (EZ) br. 1979/2006 (2) otvara se i uređuje upravljanje carinskim kvotama za konzervirane gljive roda Agaricus razvrstane u oznake KN 0711 51 00, 2003 10 20 i 2003 10 30 („konzervirane gljive”), uvezene iz trećih zemalja.
            
         
               (2)
            
            
               Sporazumom u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji, koji se odobrava Odlukom Vijeća (EU) 2016/243 (3), predviđa se povećanje carinske kvote Unije za konzervirane gljive podrijetlom iz Kine za iznos od 650 tona (ocijeđena neto masa).
            
         
               (3)
            
            
               Povećanje carinske kvote trebalo bi se odraziti u Prilogu I. Uredbi (EZ) br. 1979/2006.
            
         
               (4)
            
            
               Uredbu (EZ) br. 1979/2006 trebalo bi stoga na odgovarajući način izmijeniti.
            
         
               (5)
            
            
               Vijeće je 18. listopada 2016. (4) odobrilo Sporazum između Europske unije i Narodne Republike Kine. U skladu s člankom 8. stavkom 1. Uredbe (EZ) br. 1979/2006 uvoznici svoje zahtjeve za izdavanje dozvola moraju dostaviti tijekom prvih pet radnih dana siječnja. Stoga je primjereno da se ova Uredba primjenjuje od 1. siječnja 2017.
            
         
               (6)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 1979/2006
   Prilog I. Uredbi (EZ) br. 1979/2006 zamjenjuje se tekstom iz Priloga ovoj Uredbi.
   Članak 2.
   Stupanje na snagu i primjena
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 1979/2006 od od 22. prosinca 2006. o otvaranju i predviđanju upravljanja carinskim kvotama za konzervirane gljive uvezene iz trećih zemalja (SL L 368, 23.12.2006., str. 91.).
   
      (3)  Odluka Vijeća (EU) 2016/243 od 12. veljače 2016. o potpisivanju, u ime Europske unije Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji (SL L 45, 20.2.2016., str. 12.).
   
      (4)  Odluka Vijeća (EU) 2016/1885 o sklapanju Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji (SL L 291, 26.10.2016., str. 7.).
   
      PRILOG
      
         
            „PRILOG I.
            Količina, redni brojevi i razdoblje primjene carinskih kvota iz članka 1. stavka 1. u tonama (ocijeđena neto masa)
            
                        Zemlja podrijetla
                     
                     
                        Redni brojevi
                     
                     
                        Od 1. siječnja do 31. prosinca svake godine
                     
                  
                        Kina
                     
                     
                        Tradicionalni uvoznici: 09.4157
                     
                     
                        30 400 
                     
                  
                        Novi uvoznici: 09.4193
                     
                  
                        Ostale treće zemlje
                     
                     
                        Tradicionalni uvoznici: 09.4158
                     
                     
                        5 030 ”
                     
                  
                        Novi uvoznici: 09.4194